**ХҮНС, ХӨДӨӨ АЖ АХУЙ, ХӨНГӨН ҮЙЛДВЭРИЙН ЯАМ**

**МАЛЫН ТОО ТОЛГОЙН АЛБАН ТАТВАРЫН ТУХАЙ**

**ХУУЛИЙН ЗАРИМ ЗҮЙЛ, ЗААЛТЫН ХЭРЭГЖИЛТИЙН**

**ҮР ДАГАВРЫН ҮНЭЛГЭЭ**

**2022 он**

**Улаанбаатар хот**

**Гарчиг**

Товчилсон үг ...........................................................................................................

**НЭГ. ТӨЛӨВЛӨХ ҮЕ ШАТ ....................................................................................**

* 1. Үнэлгээ хийх үндэслэл, шаардлага ............................................................
	2. Үнэлгээ хийх хүрээ ....................................................................................
	3. Үнэлгээний шалгуур үзүүлэлт ....................................................................
	4. Харьцуулах хэлбэрийг сонгох ....................................................................
	5. Шалгуур үзүүлэлтийг томьёолох ...............................................................
	6. Мэдээлэл цуглуулах болон

**НЭГ. ТӨЛӨВЛӨХ ҮЕ ШАТ:**

* 1. **Үнэлгээ хийх үндэслэл, шаардлага**

Хөдөө аж ахуйн салбар нь дотоодын нийт бүтээгдэхүүний 12.9 хувийг үйлдвэрлэж хүн амын хүнсний хангамж, үндэсний үйлдвэрийн түүхий эдийн гол тулгуур болж байна. Хөдөө аж ахуй, тэр дундаа мал аж ахуйн салбар нь Монгол Улсын эдийн засгийн өсөлтөд дэмжлэг үзүүлэх гол салбар бөгөөд бүтээгдэхүүн үйлдвэрлэл нь 2020 онд өмнөх оноос 18.1 хувиар өсөж, дотоодын нийт бүтээгдэхүүн үйлдвэрлэлд жилд 6.3 их наяд төгрөгийн нэмэгдэл өртгийг бүрдүүлж буй чухал ач холбогдолтой салбар юм.

Монгол Улсын Их Хурлын 2020 оны 11 дүгээр сарын 13-ны өдрийн чуулганы нэгдсэн хуралдаанаар хэлэлцэн баталсан Малын тоо толгойн албан татварын тухай хуулийг баталж, тус хуулиар Монгол Улсын нутаг дэвсгэрт байгаа малын тоо толгойд албан татвар ногдуулах, уг албан татварыг төсөвт төлөх, тайлагнахтай холбогдсон харилцааг зохицуулахаар хуульчилсан.

2021 оны 01 дүгээр сарын 01-ний өдрөөс эхлэн мөрдөж байгаа бөгөөд Улс орон даяар үүсээд буй Коронавируст халдвар (КОВИД-19)-ын цар тахлын улмаас иргэдийн орлого хомстож, эдийн засгийн хүндрэл үүсэж байгаатай холбогдуулан Засгийн газрын 2020 оны 1 дүгээр сарын 04-ний өдрийн хуралдаанаар 2021 оны 7 дугаар сарын 01-ний өдрийг хүртэл малын хөлийн татварыг “0” хувиар тогтоох буюу чөлөөлөх чиглэлийг аймаг, сумдын ИТХ, ЗДТГ-т зөвлөмж болгосон Засгийн газрын тэмдэглэл гарч, хуулийн хэрэгжилтийг ханган ажиллаж байна.

Малын тоо толгойн албан татварын тухай хуулийн зарим зүйл, заалтад үнэлгээ хийх шалтгааныг тодорхойлохдоо хуулийн зохицуулалт нь тухайн харилцааг бүрэн зохицуулж чадаж байгаа эсэх болон орхигдуулсан зохицуулалт байгаа эсэх, хуулийн зохицуулалт хоорондын уялдаа холбоог хангах шаардлагатай зөрчил үүсэж байгаа эсэхийг тогтоох замаар холбогдох зүйл, заалтад нэмэлт, өөрчлөлт оруулах хэрэгцээ, шаардлага байгаа эсэхийг судалж, тогтоосон.

Малын тоо толгойн албан татварын тухай хууль нь тухайн харилцааг зохицуулж чадаж байгаа эсэх болон тухайн хууль тогтоомжийн нийгэмд үзүүлж байгаа эерэг, сөрөг нөлөөллийг илрүүлэхийн тулд үнэлгээний ажлыг эхлэхээс өмнө үнэлгээ хийх шалтгааныг тодорхойлно. Малын тоо толгойн албан татварын тухай хуулийг хэрэгжүүлэх явцад уг хуулийн 6 дугаар зүйлийн 6.1 дэх хэсэгт заасан зохицуулалт нь газар тариалангийн бүс нутгийн уламжлалт бэлчээрийн мал сүргийн тоо толгойг тогтвортой байлгаж чадахгүйгээс улбаалан газар тариалангийн үйлдвэрлэл эрхлэгч иргэн, аж ахуйн нэгжийн талбайд мал сүрэг олноор орж тариалангийн талбайн хөрсний үржил шимийг бууруулах, элэгдэл эвдрэл үүсгэх, тариалангийн технологи нэвтрүүлэх боломжийг алдагдуулан үр тариа, хүнсний ногооны ургацад сөргөөр нөлөөлж, улмаар малчид тариаланчдын хооронд зөрчил үүсгэн, хохирол байна.

Иймд дээрх үндэслэл, шаардлагын хүрээнд Засгийн газрын 2016 оны 59 дүгээр тогтоолоор баталсан “Хууль тогтоомжийн хэрэгжилтийн үр дагаварт үнэлгээ хийх аргачлал”-ын дагуу үнэлгээг хийж гүйцэтгэлээ.

* 1. **Үнэлгээ хийх хүрээ**

“Малын тоо толгойн албан татварын тухай” хууль батлагдсанаас хойш энэ хуулийн хэрэгжилтийн талаар судалгаа, шинжилгээний ажлууд хийгдэж байгаагүй байна.

Малын тоо толгойн албан татварын тухай хуулийн үнэлгээний хүрээг тогтоох ажиллагаа нь хууль тогтоомжийн хэрэгжилтийн үр дагаврыг судлах явцад агуулгын хувьд чухал ач холбогдолтой, нөлөөлөл үзүүлэх хамгийн гол зохицуулалтыг тодорхойлоход чиглэсэн.

Малын тоо толгойн албан татварын тухай хуулийн үйлчлэх хүрээ нь Монгол Улсын нутаг дэвсгэрт байгаа малын тоо толгойд албан татвар ногдуулах, уг албан татварыг төсөвт төлөх, тайлагнахтай холбогдсон харилцааг зохицуулахаар заасан. Нэг толгой малд ногдуулж буй албан татварын хэмжээг 0-2000 төгрөг байхаар хуулиар зохицуулсан. Газар тариалангийн бүс нутгийн малын тоо тодорхой хэмжээгээр өссөнтэй холбоотойгоор тариалангийн талбайд орж ургацад үлэмж хэмжээний хохирол учруулснаар тариалан эрхлэгчдэд төдийгүй малчид өөрсдөдөө тодорхой хэмжээний эдийн засгийн хүндрэл учруулж байна.

Иймд Тариалангийн тухай хуулийн холбогдох заалт, Монгол Улсын Засгийн газрын 2018 оны "Тариалангийн зарим бүс нутгийг тогтоох тухай" 131 дүгээр тогтоолын хэрэгжилтийг хангах ажлыг эрчимжүүлэх зорилгоор тариалангийн бүс нутаг болох Сэлэнгэ аймгийн 16 сумын 44 баг, Дархан-Уул аймгийн 2 сумын 6 баг, Төв аймгийн 13 сумын 49 баг, Булган аймгийн 1 сумын 3 баг, Хэнтий аймгийн 9 сумын 16 баг, Өвөрхангай аймгийн 1 сумын 3 баг, Архангай аймгийн 18 сумын 39 баг, нийт 7 аймгийн 60 сумын 160 багийн нутаг дахь малчин өрх, мал бүхий этгээд, хуулийн этгээдийн уламжлалт бэлчээрийн мал сүргийн тоо толгойг тогтвортой бууруулж, эрчимжсэн мал аж ахуйг хөгжүүлэх шаардлагатай байна.

Малын тоо толгойн албан татварын тухай хуулийн 6 дугаар зүйлийн 6.1 дэх хэсэгт үнэлгээ хийх хүрээг тогтоосон болно.

* 1. **Үнэлгээний шалгуур үзүүлэлт**

Малын тоо толгойн албан татварын тухай хуулийн хэрэгжилтийн үр дагаврыг тодорхойлоход дараах шалгуур үзүүлэлтийг сонгож тогтоосон. Үүнд:

1. “Зорилгод хүрсэн түвшин” гэсэн шалгуур үзүүлэлтийн хүрээнд Малын тоо толгойн албан татварын тухай хууль хэрэгжиж эхэлснээс хойших хугацаанд хуулийн зорилгодоо хүрсэн түвшин, шалгуур үзүүлэлтийн хүрээнд хуулийн төслийн зорилго нь үзэл баримтлалд тусгасан хуулийн төслийг боловсруулах болсон үндэслэл, шаардлагад нийцэж байгаа байдал, хуулийн төсөлд тусгагдсан зохицуулалтууд нь хуулийн төслийн зорилгод хүрэх боломжтой байдлаар томьёологдсон эсэхийг үнэллээ. Энэхүү үнэлгээг хийхдээ хуулийн төслийн үзэл баримтлалтай уялдуулж, хуулийн төсөл боловсруулах болсон үндэслэл, шаардлага, хуулийн төслийн зорилго болон зорилгод хүрэхэд чиглэгдсэн, мөн түүнийг тодорхой илэрхийлж чадахуйц арга хэмжээ, зохицуулалтыг сонгож тодорхойлсон болно.

2. “Зардлын өсөлт, бууралт” гэсэн шалгуур үзүүлэлтийн хүрээнд Малын тоо толгойн албан татварын тухай хууль хэрэгжсэнээр иргэн, хуулийн этгээд, төрийн байгууллага болон улсын төсөвт үүсэж болох зардлын өсөлт, бууралтыг тодорхойлсон болно.

3. “Зардал- үр өгөөжийн харьцаа” гэсэн шалгуур үзүүлэлтийн хүрээнд Малын тоо толгойн албан татварын тухай хуулийг хэрэгжүүлэхэд зарцуулсан хөрөнгө, гарсан үр өгөөжийн харьцааг тооцон, нийгэмд үр нөлөөтэй үйлчилж, тодорхойлсон зорилтдоо бүрэн, эсхүл зарим хэсэгт нь хүрсэн эсэхийг тухайн хуулийг хэрэгжүүлэхэд гарсан зардлын хэмжээг харьцуулан гаргах байдлаар хийлээ.

4. “Хүлээн зөвшөөрөгдсөн байдал” гэсэн шалгуур үзүүлэлтийн хүрээнд иргэд, хуулийн этгээдээс Малын тоо толгойн албан татварын тухай хуулийг хэрэгжүүлснээр гарсан үр дагаврыг хэрхэн хүлээн авч байгааг, өөрөөр хэлбэл нийгэм хүлээн зөвшөөрч, сайн дураар сахин биелүүлж байгаа эсэхийг энэ шалгуур үзүүлэлтээр үнэлгээг хийхээр сонгож авсан болно.

5. “Практикт нийцэж байгаа байдал” гэсэн шалгуур үзүүлэлтийн хүрээнд Малын тоо толгойн албан татварын тухай хуулийн зохицуулалт хэрхэн хэрэгжиж байгаа, түүний эерэг болон сөрөг үр дагавар хэрэгжүүлэхэд хүндрэл гарч байгаа эсэхийг үнэлсэн. Тариалангийн бүс нутгийн уламжлалт бэлчээрийн малын тоо жил бүр өсөн нэмэгдсэнээр ургамлын гарц муудах, бэлчээрийн даац хэтэрч байгааг малчид ойлгож байгаа ч малын тоог бууруулах, сүрэгт эзлэх ямааны хувийг бууруулахгүй байна.

Тус хуулийн хэрэгжилтийн үр дагаврын үнэлгээний төлөвлөх үе шатанд үнэлгээ хийх шалтгааныг тодорхойлох, үнэлгээ хийх хүрээг тогтоох, шалгуур үзүүлэлтийг сонгож тогтоох, харьцуулах хэлбэрийг сонгох, шалгуур үзүүлэлтийг томьёолох, мэдээлэл цуглуулах аргыг сонгон, түүнийг тодорхой илэрхийлж чадахуйц зохицуулалтыг сонгож хэрэгжүүлсэн болно.

* 1. **Харьцуулах хэлбэрийг сонгох**

Энэхүү үнэлгээг Засгийн газрын 2016 оны 59 дүгээр тогтоолоор баталсан “Хууль тогтоомжийн хэрэгжилтийн үр дагаварт үнэлгээ хийх аргачлал”-ыг баримтлан хийж, гүйцэтгэв. Түүнчлэн “Малын тоо толгойн албан татварын тухай” хуулийн хэрэгжилтийн байдлыг судлахдаа харьцуулах, задлан шинжлэх /анализ/, баримт бичигт дүн шинжилгээ хийх гэсэн хууль зүйн судалгааны арга зүйг ашигласан.

* 1. **Шалгуур үзүүлэлтийг томьёолох**

|  |
| --- |
| Төлөвлөх үе шат |
| Үнэлгээний хүрээ | Тогтоосон шалгуур үзүүлэлт | Харьцуулах хэлбэр | Шалгуур үзүүлэлтийг томьёолох |
| 6.1.Нэг малын тоо толгойд тухайн татварын жилд ногдуулах албан татварын хэмжээ нь 0-2000 төгрөг байна. | Практикт нийцэж байгаа байдал буюу хэрэгжих боломж | Малын тоо, талбайн ургац | Газар тариалангийн бүс нутагт уламжлалт бэлчээрийн малын тоо толгой буурахгүй байна. |

* 1. **Мэдээлэл цуглуулах аргыг сонгох болон судлагдсан байдал**

Судалгааны ажил хийгдээгүй байна.

**ХОЁР. ХЭРЭГЖҮҮЛЭХ ҮЕ ШАТ:**

Тус хуулийн төслийн хэрэгжилтийн үр дагаварт үнэлгээ хийхдээ хэрэгжүүлэх үе шатанд дараах дарааллыг үндэслэл болгон авч хэрэгжүүлээ.

1.Төлөвлөлтийн үе шатанд сонгосон мэдээлэл цуглуулах аргын дагуу холбогдох мэдээлэл цуглуулах, судалгаа хийх ажлыг хэрэгжүүлэх үе шатанд гүйцэтгэлээ.

2.Хэрэгжүүлэх үе шатны гол зорилго нь хэрэгцээтэй, шаардлагатай байгаа ач холбогдол бүхий мэдээллийг цуглуулах ажиллагааг үнэлгээ хийж байгаа субъект буюу багийн тусламжтайгаар бодит ажил болгон гардаж хийсэн болно.

3.Мэдээлэл цуглуулах буюу судалгаа хийхдээ ямар мэдээлэл, судалгааг хэнээс, хэрхэн, ямар аргаар, хэзээ авахаа оновчтой тодорхойлж гүйцэтгэв.

4.Мэдээлэл цуглуулах, судалгаа хийхдээ шаардагдах хөрөнгө санхүү, хүний нөөц, цаг хугацаа, бусад холбогдох мэдээллийг зөв тооцоолж зохион байгуулж ажилласан болно.

**ГУРАВ. ҮНЭЛГЭЭ ХИЙХ ҮЕ ШАТ**

 “Малын тоо толгойн албан татварын тухай” хууль батлагдсанаас хойш энэ хуулийн хэрэгжилтийн талаар судалгаа, шинжилгээний ажлууд хийгдэж байгаагүй байна.

 Малын тоо толгойн албан татварын тухай хуулийн зүйл заалт хэрэгжиж эхэлснээс хойш тавьсан зорилго, зорилтдоо хүрсэн эсэх, эерэг болон сөрөг үр дагаврууд, хэрэгжүүлэхэд гарч буй хүндрэл, хуулийн зохицуулалт хоорондын уялдаа холбоог хангах шаардлагатай зөрчил байгаа эсэхийг тогтоох замаар хуулийн хэрэгжилтийн үр дагаврын үнэлгээг 1/ төлөвлөх, 2/ хэрэгжүүлэх, 3/ үнэлэх гэсэн үе шаттайгаар хийж гүйцэтгэв.

 Энэхүү үнэлгээг Засгийн газрын 2016 оны 59 дүгээр тогтоолоор баталсан “Хууль тогтоомжийн хэрэгжилтийн үр дагаварт үнэлгээ хийх аргачлал”-ын дагуу хийж гүйцэтгэв.

**ДӨРӨВ. Дүгнэлт, зөвлөмж**

 Малын тоо толгойн албан татварын тухай хуулийн 8 зүйлийн 17 хэсэг 3 заалтад тандалт судалгааг хийлээ.

 Тандалт судалгаагаар Малын тоо толгойн албан татварын тухай хуулийн 6 дугаар зүйлийн 6.1 дэх хэсэгт заасан малын төрөл тус бүрд ногдуулах албан татварын хэмжээг 0-2000 төгрөгийн хязгаарт тогтоохоор заасан байгаа нь тариалангийн бүс нутагт хамаарах уламжлалт бэлчээрийн мал сүргийн тоо толгойг бууруулах, эрчимжсэн мал аж ахуйн үйлдвэрлэл хөгжих шалтгаан болохгүй байна. Нөгөө талаар газар тариалангийн үйлдвэрлэл эрхлэгч иргэн, аж ахуйн нэгжийн талбайд мал ихээр орж тариалангийн талбайн хөрсний үржил шимийг бууруулах, элэгдэл эвдрэл үүсгэх, тариалангийн технологи нэвтрүүлэх боломжийг алдагдуулан үр тариа, хүнсний ногооны ургацад сөргөөр нөлөөлж, улмаар малчид тариаланчдын хооронд зөрчил үүсгэн, хохирол учруулсаар байна.

 **Малын тоо толгойн албан татварын** тухай хуульд нэмэлт оруулах тухай хуулийн төсөл боловсруулж, газар тариалангийн бүс нутгийн малын тоо толгойд ногдуулах албан татварын хэмжээг нэмэгдүүлснээр тариалангийн талбайн хөрсний үржил шимийг хамгаалж, элэгдэл эвдрэлийг бууруулж, технологи нэвтрүүлэн, тариалангийн үйлдвэрлэлийг тогтвортой, эрсдэлгүй явуулж, хүн амыг хүнсний ногоогоор, мал сүргийг нэмэгдэл тэжээлээр, эрчимжсэн мал аж ахуйг тэжээлээр хангах зорилгоор Малын тоо толгойн албан татварын тухай хуульд нэмэлт оруулах нь зүйтэй юм.

Хуулийн 6 дугаар зүйлд малын төрөл тус бүрд ногдуулах албан татварын хэмжээг 0-2000 төгрөгийн хязгаарт тогтоохоор заасан байгаа нь мал сүргийн тоог тогтвортой бууруулах, тариалангийн бүс нутгийн хөрсний үржил шимийг алдагдуулахгүй байх, элэгдэл эвдрэлд оруулахгүй байх, эрчимжсэн мал аж ахуйг газар тариалангийн үйлдвэрлэлтэй хослуулан хөгжүүлэх нөхцөл болохгүй байгаа тул **Малын тоо толгойн албан татварын** тухай хуульд нэмэлт оруулж, малын тоо толгойд ногдуулах албан татварын хэмжээг нэмэгдүүлэх замаар зохицуулж өгөх шаардлагатай байна.

Иймд уг хуулийн хэрэгжилтэд дүн шинжилгээ хийсний үндсэн дээр цаашид авах арга хэмжээг томьёолох шаардлага тулгарч байна.